**Dorința unei mame**

*Ina M.*

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

Am să-ți mușc odată buza gândului care te-apasă

Ca să văd cum te trezești când te rătăcești prin casă.

Poate vei fi supărat că te scot din amorțeală

Dar aș vrea să îți prepar gânduri bune într-o oală!

Ochii tăi de un albastru prea profund, prea rupt din cer,

Aș dori să-i văd zâmbind c-o fărâmă de mister...

Pentru asta îi sărut pe privirea cea pierdută

Să le-aduc copilăria care este, nu-i pierdută!

Brațele să le desfaci și să-mbrățișezi plăcerea

Ce mi-o faci când vesel ești... nu vei mai simți durerea!

Dragul meu băiat alungă gândurile-apăsătoare,

Pune zâmbetul pe buze și-n priviri să ai doar soare!